Regnskap

=Regnskap= Et **regnskap** er et system hvor vi registrerer de inntektene og utgiftene vi virkelig har hatt. I motsetning til et budsjett der vi setter opp en oversikt over inntekter og utgifter vi TROR vi kommer til å få. Det er viktig å gruppere inntektene og utgiftene på samme måte som vi gjorde i budsjettet for å kunne sammenligne og finne avvikene.

Dersom noe ikke «stemmer»
Dersom utgiftspostene er større enn på budsjettet må vi reagere/gjøre noe. Vi har da enten brukt pengene på en gal måte, eller budsjettert urealistisk. Vi må da: Sjekke forutsetninger i budsjettet og justere dem eller redusere forbruket så det samsvarer med budsjettet. 

Bilag
//Bilag// er grunnlaget for all regnskapsføring Dette kan være en bussbillett, kassalapp eller andre kvitteringer vi får når vi kjøper noe. Vi samler bilagene, sorterer dem og fører dem inn i regnskapet. Disse skal leveres inn ved budsjettkontroll. Å få tak i bilag for alle kjøp kan være vanskelig. Å alltid få med seg kvittering fra småkjøp som aviser, is eller snop er ikke alltid like lett og er i grunne ikke så farlig. Likevel kan regnskapet blir ufullstendig dersom vi mangler mange bilag. Men noen ganger får vi ikke kvittering. Det kan være når vi kjøper lodd eller taper penger på en spilleautomat. I slike tilfeller er det lurt å lage seg en egen kvittering hvor vi skriver ned dato, beløp og hva vi brukte pengene på. 

Husholdningsregnskap
Å føre et veldig detaljert regnskap krever mye arbeid og vi kan fort gå lei. Derfor kan det være lurt å oppdatere regnskapet et par-tre ganger i måneden. 

Hvordan føre regnskap?
Regnskap kan føres slik som vist nedenfor: 

Budsjettkontroll
//Budsjettkontroll// vil si å sammenligne regnskapet med budsjettet. Vi må her kommentere alle (større) postene på regnskapet som avviker fra budsjettet. Men små avvik trenger vi ikke å kommentere.
 * Først bør vi se på resultatet fra regnskapet. Vi finner overskuddet (evt. underskuddet) og kommenterer dette og dets størrelse. Sammenlign med budsjettet.
 * Deretter ser vi på pengebeholdningen fra slutten av måneden og fra begynnelsen måneden. Sammenlign med budsjettet.
 * Det er også viktig å se om familien har spart slik som budsjettert.
 * Se på de postene som avviker mest fra budsjettet og kommenter disse. Hva er grunnen? Skyldes det slurv, sykdom, tilfeldigheter osv. Også andre poster du mener bør kommenteres trekkes frem.
 * Se til slutt på kvaliteten på regnskapet og budsjettet. Er regnskapet nøyaktig? Avviker virkelig pengebeholdning fra pengebeholdningen i regnskapet? Se også på budsjettet. Stemmer dette godt med regnskapet? Det er lurt å sammenligne regnskapet og budsjettet slik at du kan lage et mer nøyaktig budsjett en gang i fremtiden.